Patnja (budizam)
<s>Patnja (pali: dukkha, sanskrit: duḥkha) je osnovni pojam budističke filozofije i psihologije.</s><s>Pored uobičajenog prevoda patnja, takođe znači muka, bol, neugoda.</s><s>U ruskoj tradiciji se prevodi kao stradanje.</s><s>Izvorni pojam dukkha je više od patnje, ona je opšta nesavršenost, nedovoljnost, neadekvatnost i uskomešanost egzistencije.</s>

<s>Pojam patnje pripada osnovnoj Budinoj konstataciji o svetu: "sve su tvorevine nepostojane, sve su tvorevine mučne, sve su pojave bez sopstva" (sabbe sankhara anicca, sabbe sankhara dukkha, sabbe dhamma anatta).</s><s>Buda je ovako definisao patnju:</s>

<s>Buda je čitavo svoje učenje svodio na "učenje o patnji i ukidanju patnje".</s><s>Ono je sažeto u četiri plemenite istine: o patnji, o poreklu patnje, o prestanku patnje i o putu prestanka patnje.</s><s>Na drugom mestu se umesto patnje navodi ličnost: "ovakva je ličnost, ovakav je nastanak ličnosti, ovakav je prestanak ličnosti, ovakav je put koji vodi do prestanka ličnosti".</s>

<s>U budizmu, put koji vodi prestanku patnje naziva se plemeniti osmostruki put.</s>

<s>Etimologija</s>

<s>U uobičajenom smislu, pali reč dukkha znači patnja, bol, muka, tuga, beda, neugoda, kao suprotnost reči sukha, koja znači sreća, ugoda, lakoća.</s><s>U sanskritu, prefiksi su i dus označavaju dobro ili loše.</s><s>Reč kha je izvorno označavala rupu na točku na vozilima drevnih Arijevaca, od čijeg kvaliteta je uglavnom zavisila ugodnost vožnje.</s>

<s>Budino učenje</s>

<s>Suština Budinog učenja je, kako je i sam uvek uporno ponavljao, isključivo analiza patnje:</s>

<s>U širem smislu, patnja je za njega okvir unutar kojeg se sve stvari dešavaju:</s>

<s>Međutim, Buda naglašava da se ovaj život ne sastoji samo od patnje, već i od ugodnosti, zbog čega se ljudi vezuju za njega:</s>

<s>Tumačenja</s>

<s>Čitavo Budino učenje se zasniva na otkriću da je život – od rođenja do smrti pretežno neugodan i mukotrpan.</s>

<s>Pošto se sastojci neprekidno razlažu, ne možemo se pouzdati da će nam obezbediti trajnu zadovoljenost.</s><s>Kakva god očekivanja da na njima baziramo, osuđena su na propast zbog njihove neizbežne promene.</s><s>Tako, kada ih sagledamo sa uvidom, vidimo ih kao patnju.</s>

<s>Literatura</s>

<s>Reference</s>

<s>Vidi još</s>

<s>Četiri plemenite istine
 Plemeniti osmostruki put</s>

<s>Budistički pojmovi
Etika
Bol</s>

